CELEX: 22002D0115
Language: el
Date: 2002-09-27 00:00:00
Title: Απόφαση της Μεικτής Επιτροπής του ΕΟΧ αριθ. 115/2002, της 27ης Σεπτεμβρίου 2002, για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ

Avis juridique important

|

22002D0115

Απόφαση της Μεικτής Επιτροπής του ΕΟΧ αριθ. 115/2002, της 27ης Σεπτεμβρίου 2002, για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ  

Επίσημη Εφημερίδα αριθ. L 336 της 12/12/2002 σ. 0006 - 0007

Απόφαση της Μεικτής Επιτροπής του ΕΟΧαριθ. 115/2002της 27ης Σεπτεμβρίου 2002για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα I της συμφωνίας τροποποιήθηκε με την απόφαση αριθ. 78/2002 της Μεικτής Επιτροπής του ΕΟΧ, της 25ης Ιουνίου 2002(1).(2) Η απόφαση 2001/783/ΕΚ της Επιτροπής, της 9ης Νοεμβρίου 2001, για τις ζώνες προστασίας και εποπτείας σε σχέση με τον καταρροϊκό πυρετό του προβάτου, καθώς και για τη θέσπιση κανόνων για τις μετακινήσεις ζώων από τις εν λόγω ζώνες(2) πρέπει να ενσωματωθεί στη συμφωνία.(3) Η απόφαση 2001/847/ΕΚ της Επιτροπής, της 30ής Νοεμβρίου 2001, περί τροποποιήσεως, για τρίτη φορά, της απόφασης 2000/721/ΕΚ ώστε να τροποποιηθούν το πρόγραμμα εμβολιασμού κατά της γρίπης των πτηνών στην Ιταλία και οι εμπορικοί περιορισμοί που ισχύουν επί του παρόντος για τα νωπά κρέατα που προέρχονται από εμβολιασμένες γαλοπούλες(3) πρέπει να ενσωματωθεί στη συμφωνία.(4) Η παρούσα απόφαση δεν εφαρμόζεται στην Ισλανδία και στο Λιχτενστάιν,ΑΠΟΦΑΣΙΖΕΙ:Άρθρο 1Το κεφάλαιο I του παραρτήματος I της συμφωνίας τροποποιείται ως εξής:1. Μετά το σημείο 9 (οδηγία 92/119/ΕΟΚ του Συμβουλίου) παρεμβάλλεται ο ακόλουθος υπότιτλος στο μέρος 3.1:"Καταρροϊκός πυρετός του προβάτου."2. Στο σημείο 15 προστίθεται η ακόλουθη περίπτωση (απόφαση 2000/721/ΕΚ της Επιτροπής) στο μέρος 3.2:"- 32001 D 0847: Απόφαση 2001/847/ΕΚ της Επιτροπής, της 30ής Νοεμβρίου 2001 (ΕΕ L 315 της 1.12.2001, σ. 61)."3. Μετά το σημείο 21 (απόφαση 2001/303/ΕΚ της Επιτροπής) παρεμβάλλεται το ακόλουθο σημείο στο μέρος 3.2:"22. 32001 D 0783: Απόφαση 2001/783/ΕΚ της Επιτροπής, της 9ης Νοεμβρίου 2001, για τις ζώνες προστασίας και εποπτείας σε σχέση με τον καταρροϊκό πυρετό του προβάτου, καθώς και για τη θέσπιση κανόνων για τις μετακινήσεις ζώων από τις εν λόγω ζώνες (ΕΕ L 293 της 10.11.2001, σ. 42)."Άρθρο 2Τα κείμενα των αποφάσεων 2001/783/ΕΚ και 2001/847/ΕΚ στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 3Η παρούσα απόφαση αρχίζει να ισχύει στις 28 Σεπτεμβρίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(4).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 27 Σεπτεμβρίου 2002.Για τη Μεικτή Επιτροπή του ΕΟΧΟ ΠρόεδροςGunnar Snorri Gunnarsson(1) ΕΕ L 266 της 3.10.2002, σ. 22.(2) ΕΕ L 293 της 10.11.2001, σ. 42.(3) ΕΕ L 315 της 1.12.2001, σ. 61.(4) Δεν έχουν αναφερθεί συνταγματικές απαιτήσεις.